1. **NASELITEV ALPSKIH SLOVANOV V VZHODNE ALPE IN NASTANEK TER ZNAČILNOSTI KNEŽEVIN ALPSKIH SLOVANOV (KARANTANIJA, KARNIOLA)**

**Pričakovani dosežki/rezultati ⇨ kriteriji za samopreverjanje znanja**

**Pri učenju in preverjanju znanja si lahko pomagaš z obrazcem – semafor, ki ti omogoča samopreverjanje znanja o snovi Naselitev alpskih Slovanov v Vzhodne Alpe in nastanek ter značilnosti kneževin alpskih Slovanov (Karantanija, Karniola).**

**Svoje znanje pa lahko še dodatno samopreveriš s pomočjo opisnih kriterijev.**

|  |  |  |  |  |
| --- | --- | --- | --- | --- |
| Pričakovani dosežki/rezultati, ki se nanašajo na znanje in razumevanje zgodovinskih dogodkov, pojavov, procesov, konceptov so, da: |  |  |  | Utemeljitev, pojasnilo, komentar ⇨ načrt učenja za naprej |
| Pojasnim obseg in smeri naselitve Slovanov v Vzhodne Alpe, oba vala naseljevanja primerjam in predstavim posebnosti. |  |  |  |  |
| Navedem tri področja, kjer je prihajajo do vplivov med staroselci in Slovani. |  |  |  |  |
| Pojasnim politične okoliščine zaradi katerih je prišlo do oblikovanja Samove plemenske zveze. |  |  |  |  |
| Opišem glavne značilnosti v razvoju Karantanije. |  |  |  |  |
| Pojasnim vlogo posameznih slojev in izpostavim posebnosti. |  |  |  |  |
| S pomočjo besedila opišem obred ustoličevanja. |  |  |  |  |
| Navedem posebnosti kneževine Karniole. |  |  |  |  |

|  |  |  |  |  |
| --- | --- | --- | --- | --- |
| Pričakovani dosežki/rezultati, ki se nanašajo na razvijanje spretnosti in veščin so, da: |  |  |  | Utemeljitev, pojasnilo, komentar ⇨ načrt učenja za naprej |
| S pomočjo karte prikažem smeri naseljevanja Slovanov v Vzhodne Alpe, obseg naselitve ter lego kneževin Karantanije in Karniole. |  |  |  |  |
| Znam izbrati informacije in dokaze iz različnih besedil, slikovnega gradiva, zemljevidov ter oblikovati odgovore na vprašanja z delovnega lista. |  |  |  |  |
| Z argumenti sodelujem v spletnem forumu (argumenti vsebujejo dokaze in primere iz virov). |  |  |  |  |
| Pripravim poročilo s predstavitvijo izbranega kulturno-zgodovinskega spomenika iz slovenske zgodnjesrednjeveške zgodovine. |  |  |  |  |
| Izkažem digitalne spretnosti uporabe IKT tehnologije: delo v forumu spletne učilnice ter vodenje eListovnika. |  |  |  |  |

|  |  |  |  |  |
| --- | --- | --- | --- | --- |
| Pričakovani dosežki/rezultati na področju razvijanja odnosov, ravnanja, naravnanosti in stališč so, da: |  |  |  | Utemeljitev, pojasnilo, komentar ⇨ načrt učenja za naprej |
| Izkažem zanimanje za preteklost na primeru zgodovine Samove plemenske zveze, Karantanije in Karniole. |  |  |  |  |
| Izkažem pozitiven odnos do ohranjanja kulturne dediščine (tako da zberem podatke o ohranjenih kulturnih in zgodovinskih spomenikih iz časov Karantanije in Karniole ter pripravim predlog, kako o njihovem pomenu obvestiti dijake iz drugih držav). |  |  |  |  |
| Izkažem pripravljenost premagovati mitske predstave, tako da primerjam zemljevide iz različnih obdobij 20. stoletja, ki prikazujejo različen obseg naselitve Slovanov v Vzhodne Alpe ter Panonsko nižino ter razložim, zakaj je obseg naselitve na posameznih zemljevidih različen; razmislim, zakaj v zgodovinopisju trdimo, da je razlaga o Karantaniji kot prvi slovenski državi pretirana (upoštevam etnično sestavo prebivalstva v Karantaniji ter državne atribute). |  |  |  |  |

**9. vprašanje: Ocenjevanje argumentov pri debati v spletnem forumu**

|  |  |
| --- | --- |
| **Ocena** | **Opisni kriterij** |
| **Odlično** | Vključena so vsa pomembna zgodovinska dejstva in dokazi;  vključeni so zanimivi primeri v podporo argumentaciji;  razlago dopolnjuje s podpornimi argumenti;  dosledno je uporabljena ustrezna zgodovinska terminologija;  predstavljena so z dejstvi, dokazi in primeri podprta lastna stališča;  dosledno je upoštevan zgodovinski kontekst. |
| **Prav dobro** | Vključena so vsa pomembna zgodovinska dejstva in dokazi;  vključeni so zanimivi primeri v podporo argumentaciji;  razlage ne uspe podpreti z vsemi možnimi podpornimi argumenti;  pri uporabi zgodovinske terminologije ni vedno dosleden;  k tezi navaja tuja stališča in poskusi predstaviti tudi lastna stališča;  dosledno je upoštevan zgodovinski kontekst. |
| **Dobro** | Vključena je večina pomembnih zgodovinskih dejstev in dokazov;  vključeni so posamezni primeri v podporo argumentaciji;  razlage ne uspe podpreti z možnimi podpornimi argumenti;  pri uporabi zgodovinske terminologije ni dosleden;  k tezi skuša navajati tuja stališča;  meša sedanjost z obravnavanim zgodovinskim kontekstom. |
| **Zadostno** | vključenih je le del pomembnih zgodovinskih dejstev in dokazov ali pa manj pomembni;  razlage ne dopolnjuje s podpornimi argumenti in slikovitimi primeri;  meša sedanjost z obravnavanim zgodovinskim kontekstom |

**10. vprašanje: Ocenjevanje poročila**

|  |  |
| --- | --- |
| **Ocena** | **Opisni kriterij** |
| **Odlično** | Poročilo je prepričljivo, transparentno z ustrezno uporabo strokovne terminologije, dijak je pri pripravi poročila povsem samostojen in z lastnimi izvirnimi idejami podkrepi predstavljeni kulturni oz. zgodovinski spomenik. |
| **Prav dobro** | Poročilo je prepričljivo in povsem samostojno izvedeno, transparentnost pa je pomanjkljiva, saj dijak ne navaja vseh pomembnih informacij za predstavitev kulturnega oz. zgodovinskega spomenika. Ne vključuje izvirnih idej za predstavitev spomenika. |
| **Dobro** | Poročilo je ustrezno, ne opazimo primerov za doseganje transparentnosti, a je dijak pri pripravi poročila povsem samostojen. Izvirnih idej ni. |
| **Zadostno** | Poročilo je skromno, dijak se moti, ne vključuje nazornih primerov za predstavitev izbranega kulturnega oz. zgodovinskega spomenika, kar zahteva učiteljevo intervencijo.  Izvirnih idej ni. |

**Ocenjevanje znanja – splošno znanje zgodovine**

|  |  |
| --- | --- |
| **Ocena** | **Opisni kriterij** |
| **Odlično** | Pozna dejstva, pojme, dogodke, pojave in koncepte po učbeniku in dodatnih zg. virih,  na temelju virov sklepa o vzrokih in posledicah in jih samostojno razlaga in utemeljuje,  ločuje dejstva in mnenja in oblikuje samostojne zaključke,  na temelju podatkov z zemljevidov oblikuje samostojne zaključke,  pomen dogodkov in pojavov samostojno presoja in utemeljuje po svojih besedah,  je suveren pri delu v spletni učilnici in z e-listovnikom. |
| **Prav dobro** | Pozna dejstva, pojme, dogodke, pojave in koncepte po učbeniku in na temelju virov sklepa o vzrokih in posledicah ter jih samostojno razlaga in utemeljuje, ločuje dejstva in mnenja, pri čemer ni povsem zanesljiv, in oblikuje samostojne zaključke, na temelju podatkov iz zemljevida oblikuje samostojne zaključke. Pomen dogodkov in pojavov presoja in utemeljuje, a ima pri tem včasih nekoliko težav. Je suveren pri delu v spletni učilnici in z e-listovnikom. |
| **Dobro** | Pozna dejstva, pojme, dogodke, pojave in koncepte po učbeniku, na temelju virov sklepa o vzrokih in posledicah in jih samostojno razlaga in utemeljuje, pri čemer ni povsem zanesljiv, dejstva in mnenja ločuje s pomočjo učitelja in oblikuje zaključke, ki niso povsem logični in prepričljivi, delo z zemljevidom obvlada – zna brati podatke in jih oblikovati v samostojne zaključke. Pomen dogodkov in pojavov skuša presojati in utemeljevati. Je večinoma suveren pri delu v spletni učilnici in z e-listovnikom. |
| **Zadostno** | Dejstva, pojme, dogodke in pojave deloma prepozna, vzroke in posledice deloma prepozna, iz virov pa le, če so povsem razvidni – jih le prepiše, dejstva in mnenja ločuje le, če so povsem razvidna, z zemljevidov povzame le povsem razvidne podatke, pri oblikovanju zaključkov ni prepričljiv, zahaja pa tudi v protislovja. Je večinoma suveren pri delu v spletni učilnici in z e-listovnikom. |

**Samorefleksija in izboljšave nadaljnjega učenja (vprašanja so v pomoč pri razmišljanju o tvojem znanju in učenju):**

* Izpolni tretji stolpec v tabeli VŽN (kaj sem se naučil/-a, katere nove spretnosti in veščine sem spoznala, katere nove vrednote so mi postale pomembne).
* Kako znanje/izdelek dokazuje tvoj napredek?
* Ali z njim dokazuješ, da se trudiš za doseganje zastavljenih ciljev? Na kakšen način?
* Kako znanje/izdelek dokazuje, da razmišljaš/ravnaš drugače kot v preteklem obdobju?
* Kako so mi pri napredku pomagale izbrane učne strategije? Utemelji.
* Na znanje/izdelek sem ponosen/ponosna, ker …
* Ko sem se učil/-učila, sem spoznal/-a, da…
* Ko sem pripravljal/pripravljala ta izdelek, sem se naučil/naučila, da …
* Iz učenja/izdelka je razvidno, da sem v pripravo vložil/vložila veliko truda, ker …
* Znanje/izdelek dokazuje, da znam/razumem …
* Znanje/izdelek je pomembno, ker …
* Pri učenju sem še posebej ponosen/ponosna na…………….., zato, ker……………………..
* Kateri izdelek mi je posebej dobro uspel?
* Kaj bi lahko izboljšal/-a?
* Kaj sem pri učenju spoznal/-a o sebi in o svojem delu?
* Načrt za naprej (kako dalje prihodnjič).